আবদুল লতিফ মির্জা

আবদুল লতিফ মির্জা (–৫ নভেম্বর ২০০৭) বাংলাদেশের সিরাজগঞ্জ জেলার রাজনীতিবিদ যিনি পাবনা-৪ ও সিরাজগঞ্জ-৪ আসনের সংসদ সদস্য ছিলেন।

 রাজনৈতিক জীবন 
আবদুল লতিফ মির্জা মুক্তিবাহিনীর সদস্য ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন।

১৯৭৯ সালে দ্বিতীয় সংসদ নির্বাচনে উল্লাপাড়া আসনে বিএনপিকে পরাজিত করে নির্বাচিত হয়েছিলেন জাসদের মশাল প্রতীকের লতিফ মির্জা।

৭ মে ১৯৮৬ সালের তৃতীয় ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি সিরাজগঞ্জ-৪ আসন থেকে সংসদ সদস্য নির্বাচিত হন।

 মুক্তিযুদ্ধে বিশেষ অবদান 
সিরাজগঞ্জ জেলার কামারখন্দ থানাকে কেন্দ্র করে মুক্তিযুদ্ধে পলাশডাঙা যুবশিবির বা লতিফ মির্জা বাহিনী গড়ে ওঠে। পরিচালক ছিলেন আবদুল লতিফ মির্জা। ৭টি রাইফেল ও১৫ জন যোদ্ধা নিয়ে যাত্রা শুরু করলেও এক সময় অস্ত্র সংখ্যা ১০হাজার এবং যোদ্ধা সংখ্যা ৮ হাজারের বেশি উন্নীত হয়।
মূলত সিরাজগঞ্জ ,বগুড়া, নাটোর, রাজশাহী, পাবনায় লতিফ মির্জা বাহিনী যুদ্ধ করতো।
চলনবিলের বিস্তীর্ণ এলাকা ছিলো লতিফ মির্জা বাহিনীর শক্ত ঘাঁটি। লতিফ মির্জা বাহিনীর উল্লেখযোগ্য যুদ্ধ হচ্ছে কাশিনাথপুর ডাব বাগানের যুদ্ধ, ইটনা যুদ্ধ, ফরিদপুর থানা যুদ্ধ,সাঁথিয়া যুদ্ধ।

 মৃত্যু 
আবদুল লতিফ মির্জা ৫ নভেম্বর ২০০৭ সালে মৃত্যুবরণ করেন।

 তথ্যসূত্র 

বিষয়শ্রেণী:২০০৭-এ মৃত্যু
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:সিরাজগঞ্জ জেলার রাজনীতিবিদ
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:১৯৪০-এর দশকে জন্ম
বিষয়শ্রেণী:জাতীয় সমাজতান্ত্রিক দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য